Diari Oficial de la Generalitat Valenciana


Sumari del DOGV 7958, del 16-01-2017 (2016/10094)

RESOLUCIÓ de 16 de desembre de 2016, de la Conselleria d'Hisenda i Model Econòmic, per la qual s'autoritzen ajustos en els annexos de transferències i subvencions corrents i de capital del programa 134.10, Cooperació internacional al desenvolupament, així com una transferència de crèdits del capítol 4 al capítol 7, per import de 55.273,25 euros, per a donar cobertura pressupostària a l'execució d'una sentència del Tribunal Superior de Justícia de la Comunitat Valenciana, per import de 155.721,26 euros. Expedient número 22.009/16-150.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7958

Data del DOGV
:   16-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10982


Data del document
:   16-12-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 16 de desembre de 2016, de la Conselleria d'Hisenda i Model Econòmic, per la qual s'autoritzen ajustos en els annexos de transferències i subvencions corrents i de capital del programa 134.10, Cooperació internacional al desenvolupament, així com una transferència de crèdits del capítol 4 al capítol 7, per import de 55.273,25 euros, per a donar cobertura pressupostària a l'execució d'una sentència del Tribunal Superior de Justícia de la Comunitat Valenciana, per import de 155.721,26 euros. Expedient número 22.009/16-150. [2016/10141]  
En la Sentència 718/2016 de la Sala Contenciosa Administrativa, secció 5a, del Tribunal Superior de Justícia de la Comunitat Valenciana, es va estimar el recurs interposat per Solidaritat Internacional del País Valencià i estableix que la Generalitat deu a aquesta entitat 155.721,26 euros, per al projecte Suport a les famílies de la 5a secció del Bainet després dels danys en l'agricultura produïts pel cicló Tomàs i enfortir les seues capacitats de resposta enfront de desastres naturals i epidèmies, que va presentar a la convocatòria per a programes i projectes en matèria d'acció humanitària realitzats per ONGD en l'àmbit de la Comunitat Valenciana, per l'Ordre 12/2010, de 4 de novembre, de la llavors Conselleria de Solidaritat i Ciutadania, i la memòria econòmica de la qual arreplegava una distribució entre despeses corrents i de capital, de 100.448,25 i 55.273,01 euros respectivament. La sentència preveu al seu torn la generació d'interessos des de la data de notificació i imposa costes processals.  
La Conselleria de Transparència, Responsabilitat Social, Participació i Cooperació, amb la finalitat de procedir a l'execució de la sentència, proposa destinar disponibilitats existents en altres línies de subvenció de l'annex de transferències i subvencions corrents del programa 134.10, Cooperació internacional al desenvolupament, a la reobertura de les línies S5004 i S5005, ambdues destinades en l'exercici de l'esmentada convocatòria per a «Subvencions ONGD Ajuda Humanitària», la primera en el capítol 4 i la segona en el capítol 7, a les quals imputar les ajudes per al projecte objecte de la sentència.  
A aquest efecte, i en virtut del que disposen els articles 17 i 20 de la Llei 11/2015, de pressupostos de la Generalitat per a l'exercici 2016, aquesta Conselleria d'Hisenda i Model Econòmic adopta el següent la següent resolució:  
  
Primer  
S'autoritza minorar la dotació de les línies de concurrència competitiva de l'annex de transferències i subvencions corrents del programa 134.10, Cooperació internacional al desenvolupament, pels imports que es detallen a continuació:  
  
Codi Denominació Dotació inicial Modificació Dotació actual  
S6486 Accions institucionals d'ajuda humanitària 1.190.000,00 € 150.000,00 1.040.000,00  
S2323 Subvencions ONGD Accions de sensibilització i educació per al desenvolupament 2.733.000,00 € 5.721,26 2.727.278,74  
 Total   
minoracions - 155.721,26   
  
  
  
Segon  
S'autoritza una minoració de crèdit en l'aplicació 70.67.14.309.46.5 per import de 55.273,01 euros.  
  
Tercer  
S'autoritza un augment de crèdit en l'aplicació 73.97.42.846.26.3 per import de 55.273,01 euros.  
  
Quart  
S'autoritza la reobertura de les línies S5004 i S5005, en els annexos de transferències i subvencions corrents i de capital respectivament del programa 134.10, Cooperació internacional al desenvolupament, amb les mateixes dades descriptives que tenien en l'exercici 2011 i per a l'execució de la Sentència 718/2016 del Tribunal Superior de Justícia de la Comunitat Valenciana, que reconeix el deute amb Solidaritat Internacional del País Valencià, d'acord amb el detall següent:  
  
Capítol Línia Import  
4 S5004 «Subvencions ONGD Ajuda humanitària» 100.448,25  
7 S5005 «Subvencions ONGD Ajuda humanitària» 55.273,01  
 Total 155.721,26  
  
  
València, 16 de desembre de 2016.- El conseller d'Hisenda i Model Econòmic: Vicent Soler i Marco.